b"\n_START_ARTICLE_\nAmb\n_START_SECTION_\nHist\xc3\xb2ria\n_START_PARAGRAPH_\nPoblat pels paixtus al segle\xc2\xa0XVII, a la segona meitat del segle\xc2\xa0XVIII va passar a la dinastia Durrani d'Afganistan, quedant sota depend\xc3\xa8ncia de Caixmir; els governants locales els tanawalis, tribu d'origen mogol dividida en dos fraccions: Pul-al i Hando-al o Hind-wal; la primera dominava a l'est del riu Siran amb centre a Bir. El cap tribal Nawab Khan dels hindwali (l'altra fracci\xc3\xb3 de la tribu tanawali) va derrotar els durranis i es va apoderar del territori de Tanawal, per\xc3\xb2 va morir a mans de Sardar Azim Khan el 1818. Va deixar al seu fill Painda Khan el seu domini i al segon fill, Madad li va cedir Phulera o Phulra, que m\xc3\xa9s tard fou reconegut principat pels brit\xc3\xa0nics (1919 i 1921)._NEWLINE_Painda Khan va governar del 1818 al 1840 i es va enfrontar als sikhs que li van arrabassar el seu territori excepte una comarca entorn d'Amb. A la seva mort el 1840 el va succeir el seu fill Jahandad Khan que amb ajut brit\xc3\xa0nic va recuperar gran part dels territoris perduts que li foren concedits pels brit\xc3\xa0nics quan van annexionar Panjab, a perpetu\xc3\xaftat, amb t\xc3\xadtol de nawab (1868). A m\xc3\xa9s a m\xc3\xa9s de les terres en jagir dins del districte d'Hazara (tahsil de Haripur), el nawab dominava un territori feudal cis-Indus, el Tanawal, a la part nord-oest del districte, i el territori d'Amb m\xc3\xa9s enll\xc3\xa0 de l'Indus; va morir abans de 1868 doncs en aquest any ja governava el seu fill Muhammad Akram Khan que era considerat digne de confian\xc3\xa7a i va fer bons serveis als brit\xc3\xa0nics en les operacions de la vall d'Agror el 1868 i fou creat CSI (1871) i KCSI (1889). Va morir el 1907 i el va succeir el seu fill Khan-i-Zaman Khan fins a la seva mort el 26 de febrer de 1936. Va seguir el seu fill Muhammad Farid Khan que fou el darrer sobir\xc3\xa0 amb poder; va perdre tots els drets el 1969. Va conservar el t\xc3\xadtol fins a la seva mort el 1971 en qu\xc3\xa8 va passar a Seed Khan (mort 1973) i despr\xc3\xa9s al seu fill Salahuddin Khan.\n_START_SECTION_\nBandera\n_START_PARAGRAPH_\nLa bandera reconstru\xc3\xafda segons el record d'Abdul Hamid Khan, President del Front Nacional del Balawaristan (Balawaristan National Front), nadiu del proper principat de Yasin, \xc3\xa9s biforcada, blanca sense res a la part inferior blanca i blanca per\xc3\xb2 amb cinc pals verticals verds amples, deixant entre ells una separaci\xc3\xb3 m\xc3\xa9s estreta del blanc de la bandera."